**HRVATSKI ZAVOD ZA**

**MIROVINSKO OSIGURANJE**

**SREDIŠNJA SLUŽBA**

**Ured za upravljanje i razvoj ljudskih potencijala**

**A. Mihanovića 3, 10000 Zagreb**

Zagreb, 16. siječnja 2024.

**OBAVIJEST O PROVEDBI POSTUPKA**

**TESTIRANJA - PISANOG DIJELA**

u povodu javnog natječaja za zasnivanje radnog odnosa

u Hrvatskom zavodu za mirovinsko osiguranje

objavljenog 20. prosinca 2023.

Kandidati/kandidatkinje koji/koje su svoje prijave podnijeli/podnijele pravodobno i ispunjavaju propisane formalne uvjete u natječaju objavljenom20. prosinca 2023. u Narodnim novinama, broj 153/23 za zasnivanje radnog odnosa na radnom mjestu

**viši stručni referent - informator (red.br.sist. 97) u Odsjeku za uredsko poslovanje i pisarnici (m./ž.) u Područnoj službi u Zagrebu, jedan izvršitelj** na neodređeno vrijeme, rad u smjenama

**pozivaju se na testiranje – pisani dio**

**koje će se održati 22. siječnja 2024. (ponedjeljak) u 10:00 sati**

*na adresi:*

**Hrvatski zavod za mirovinsko osiguranje**

**Središnja služba**

1. **Mihanovića 3**

**10000 Zagreb**

**Vrijeme trajanja testiranja – pisanog dijela je 20 minuta.**

**Pravila testiranja:**

1. Prije početka testiranja obavlja se uvid u identifikacijsku ispravu (važeća osobna iskaznica ili putovnica) radi utvrđivanja identiteta kandidata u predmetnom natječaju. Kandidati/kandidatkinje koji/koje ne mogu dokazati identitet osobe prijavljene na natječaj ili se utvrdi da nisu podnijeli/podnijele prijavu na javni natječaj za mjesto za koje se obavlja testiranje ne mogu pristupiti testiranju.
2. Nakon utvrđivanja identiteta i statusa kandidata, kandidatima/kandidatkinjama će biti podijeljena pitanja za provjeru znanja. Kandidat/kandidatkinja je dužan/dužna vlastoručno upisati ime i prezime na označenom mjestu u testu.
3. Za vrijeme pisane provjere znanja nije dopušteno:
   * koristiti se bilo kakvom literaturom odnosno bilješkama
   * koristiti mobitel ili druga komunikacijska sredstva
   * napuštati prostoriju u kojoj se obavlja provjera
   * razgovarati s ostalim kandidatima niti na drugi način ometati koncentraciju kandidata.

Ako pojedini/pojedina kandidat/kandidatkinja prekrši pravila testiranja iz točke 3. bit će udaljen/udaljena s mjesta provjere znanja, a njegov/njen rezultat Komisija neće priznati niti ocjenjivati.

Za vrijeme testiranja kandidati/kandidatkinje dužni/dužne su postupati prema uputama Komisije. U slučaju nepridržavanja uputa Komisije, kandidati/kandidatkinje će biti upozoreni/upozorene na primjeren način, a ako se i dalje nastave neprimjereno ponašati bit će udaljeni/udaljene s testiranja te će se smatrati da su povukli/povukle prijavu na javni natječaj.

1. Za svaki dio provedene provjere znanja dodjeljuje se od 0 do 10 bodova. Smatra se da su kandidati/kandidatkinje zadovoljili/zadovoljile na pisanoj provjeri znanja ako su za svaki dio provedene pisane provjere znanja ostvarili/ostvarile najmanje šest bodova. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan, s 0 bodova.
2. Nakon provedenog testiranja, Komisija će utvrditi listu kandidata prema ukupnom broju bodova ostvarenih na provjeri znanja.

**Razgovor (intervju)**

S kandidatima/kandidatkinjama koji/koje ostvare najbolje rezultate na testiranju – pisanom dijelu, Komisija će obaviti razgovor (intervju). O terminu održavanja razgovora (intervjua) kandidati/kandidatkinje će biti naknadno obaviješteni.

Razgovor (intervju) vrednuje se bodovima od 0 do 10. Smatra se da je kandidat/kandidatkinja zadovoljio/zadovoljila na razgovoru (intervjuu) ako je ostvario/ostvarila najmanje šest bodova.